A BIZOTTSÁG HATÁROZATA
(2004. július 26.)
az 1374/98/EK rendelet 5. cikke alapján az Új-Zélandról behozott vaj gyártási folyamatra jellemző zsírtartalma szórásának megállapításáról szóló 2001/651/EK határozat módosításáról
(az értesítés a B(2004) 2962. számú dokumentummal történt)
(2004/584/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
tekintettel a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendeletre (2) és különösen annak 40. cikke (1) bekezdésére,
mivel:
(1)
A 2535/2001/EK rendelet IV. melléklete meghatározza az említett rendelet IIIA. mellékletének 09.4589 kvótaszáma alatt meghatározott jelenlegi elérési kvóta szerint a Közösségben történő forgalomba hozatal céljából bemutatott új-zélandi vaj zsírtartalmának ellenőrzésére szolgáló eljárást.
(2)
Ez az eljárás statisztikai alapelveken alapul. Ezen eljárás nélkülözhetetlen eleme az egy adott termelőüzemben készített vaj zsírtartalma tipikus folyamatszórásának alkalmazása, amit előzetesen azon tagállamok ellenőrző hatóságainak tudomására hoztak, amelyekben a közösségi forgalomba hozatal iránti nyilatkozatot benyújtották.
(3)
Az üzemek azonosítását és a megfelelő tipikus folyamatszórást a 2001/651/EK bizottsági határozat (3) melléklete tartalmazza.
(4)
Az Új-zélandi Élelmiszer-biztonsági Hatóság (New Zealand Food Safety Authority) 2004. április 23-i levelében értesítette a Bizottságot az újonnan regisztrált üzemek nevéről.
(5)
A 2001/651/EK határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2001/651/EK határozat melléklete helyébe ennek a határozatnak a melléklete lép.
2. cikk
Ezt a határozatot azon IMA 1 igazolásokkal kapcsolatos vajimporttal kapcsolatban kell alkalmazni, amely igazolásokat a határozatnak az Európai Unió Hivatalos Lapjában történő kihirdetését követő harmadik napot követően adtak ki.
3. cikk
Ennek a határozatnak a tagállamok a címzettjei.
Kelt Brüsszelben, 2004. július 26-án.